Удала была складзена праграма канцэрта.На імпрэзе можна было пачуць лірычныя балады пра каханне, абрадавыя спевы, а таксама тыя, якія можна было праспяваць разам, бо ў беларусаў яны на слыху. Выхаванцы Ірэны заспявалі песню пра маці, і гэта невыпадкова. Адзін з арганізатараў імпрэзы — прыватная сямейна-дабрачынная ўстанова “Блізкія людзі”. А на канцэрце прысутнічалі бацькі, якія ўзялі ў сям’ю дзетак з прытулку. Гэта яшчэ адна з ініцыятыў спявачкі — падтрымліваць такія сем’і. Пакуль гэта дапамога больш псіхалагічнага характару, але Ірэна фантазіруе і ў гэтым напрамку.